LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2000 M. LIEPOS 5 D. NUTARIMO NR. 791 „DĖL ĮSLAPTINTŲ DOKUMENTŲ RAŠTVEDYBOS ORGANIZAVIMO, SAUGOJIMO, TVARKYMO, NAIKINIMO IR APSAUGOS TAISYKLIŲ“ DALINIO PAKEITIMO

2000 m. rugpjūčio 25 d. Nr. 975

Vilnius

Vadovaudamasi Lietuvos Respublikos valstybės ir tarnybos paslapčių įstatymo (Žin., 1999, Nr. 105–3019) 13 straipsnio 3 dalimi, taip pat Lietuvos Respublikos valstybės ir tarnybos paslapčių įstatymo įgyvendinimo įstatymo (Žin., 1999, Nr. 105-3020; 2000, Nr. 56-1643) 1 straipsnio 3 punktu, Lietuvos Respublikos Vyriausybė nutaria:

Iš dalies pakeisti Lietuvos Respublikos Vyriausybės 2000 m. liepos 5 d. nutarimą Nr. 791 „Dėl Įslaptintų dokumentų raštvedybos organizavimo, saugojimo, tvarkymo, naikinimo ir apsaugos taisyklių“ (Žin., 2000, Nr. 56-1666) ir išdėstyti jį nauja redakcija:

„Lietuvos Respublikos Vyriausybė

Nutarimas

Dėl Lietuvos Respublikos įslaptintų dokumentų apskaitos, raštvedybos organizavimo, tvarkymo ir kontrolės taisyklių

1. Pritarti Lietuvos archyvų departamento prie Lietuvos Respublikos Vyriausybės parengtam Lietuvos Respublikos įslaptintų dokumentų apskaitos, raštvedybos organizavimo, tvarkymo ir kontrolės taisyklių projektui.

2. Įgalioti Lietuvos archyvų departamentą prie Lietuvos Respublikos Vyriausybės patvirtinti Lietuvos Respublikos įslaptintų dokumentų apskaitos, raštvedybos organizavimo, tvarkymo ir kontrolės taisykles“.

MINISTRAS PIRMININKAS	ANDRIUS KUBILIUS

TEISINGUMO MINISTRAS	GINTARAS BALČIŪNAS